|  |  |
| --- | --- |
|  | ***Форум за едукацию, сотруднїцтво, афирмацию и потримовку гражданскому дружтву***Банович Страхинї 8, 21000 Нови Сад, Телефон: +381 21 474 0684, +381 63 552 246, [www.fesap.org.rs](http://www.fesap.org.rs) е-маил: office@fesap.org.rs |

Число: 12/2022 Датум: 24.5.2022. року

На основи ришеня о додзельованю буджетних средствох по Явним конкурсу за софинансованє подпроєкту „Мултикултурализем на клик“ число: 128-90-131/2022-05 од 30. марца 2022. року, як и предкладаня конкурсней комисиї за розпатранє, вреднованє и оценьованє поднєшених приявох на конкурс за вибор видео-роботи на тему „Вельконоцне єдзенє“, зоз Записнїку число: 11/2022 од 24.5.2022. року, предсидателька Управного одбору Форуму за едукацию, сотруднїцтво, афирмацию и потримовку гражданскому дружтву (у дальшим тексту: ФЕСАП) зоз Нового Саду приноши

**Ришенє**

**о вибору наградзених роботох на Конкурсу за вибор видео-роботи на тему „Вельконоцне єдзенє“**

**I**

На основи Явного конкурсу за софинансованє подпроєкту „Мултикултурализем на клик“, хтори розписани 9.2.2022. року, под числом: 128-90-131/2022-05 и обявени у „Службених новинох АП Войводини“, число 8/2022, 9.2.2022. року, як и Конкурсу за вибор видео-роботи на тему „Вельконоцне єдзенє“ хтори ФЕСАП обявел на своїм интернет-боку и боку Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) 6.4.2022. року, после розпатраня благочасних и валидних приявох, Комисия зоз прилапяньом Записнїку о роботи число: 11/2022 од 24.5.2022. року, утвердзела шлїдуюцу лїстину наградзених роботох:

|  |  |  |  |  |  |  |
| --- | --- | --- | --- | --- | --- | --- |
| Ш.ч.ранґированя | Мено и презвиско школяра | Населєне место | Число бодох | Назва роботи | Школа | Награда |
| 1. | Кристиян Перчич | Нови Сад | 14 | „Целяче печене месо з домашнїма ньоками у дунцу од вишньох“ | Школа за основне и штреднє образованє „Милан Петрович“ зоз домом школярохНови Сад | Мобилни телефон Samsung Galaxy A52 128GB Awersome blue и Kingston KC-U2G64 флешпен 64 GB Data traveler Exodia 32 били |
| 2. | Катарина Кулич | Коцур | 12 | Сирец на вельконоцней госцини | Ґимназия „Жарко Зренянин“Вербас | Звучнїк BLAUPUNKT PA 10 и Kingston KC-U2G64 флешпен 64 GB Data traveler Exodia 32 били |
| 3. | Лука Ящур | Шид | 11 | Вочи Велькей ноци | Ґимназия „Сава Шуманович“Шид | Ґеймерски комплет WS GC-4102 Comanche Combo 4in 1, Microlab M300U звучнїки 2.1 38W RMS и Kingston KC-U2G64 флешпен 64 GB Data traveler Exodia 32 били |

**II**

Тото ришенє о виборе ше обяви на урядовим интернет-боку ФЕСАП-у и Секретарияту.

**III**

Тото ришенє конєчне.

**Обгрунтованє**

На основи члена 11. у вязи зоз членом 23. и 25. Покраїнскей скупштинскей одлуки о буджету Aвтономнeй покраїни Войводини за 2022. рок („Службeни новини АПВ“, число 54/2021 и 7/2022 – ребаланс) и члeна 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї („Службени новини АПВ“, число 8/2019), Покраїнски секретарият за образованє, предписаня, управу и национални меншини – национални заєднїци 9.2.2022. року, розписал Явни конкурс за софинансованє подпроєкту „Мултикултурализем на клик“, под числом 128-90-131/2022-05. Явни конкурс розписани за додзельованє дотацийох Покраїнского секретарияту за образованє, предписаня, управу и национални меншини - национални заєднїци, реґистрованим правним особом (здруженьом, асоцияцийом и другим субєктом зоз шедзиском на териториї Автономней покраїни Войводини) за орґанизованє 8 наградних конкурсох од общого явного интересу, за школярох основних и штреднїх школох зоз АП Войводини и то у обласци мултикултурализму, толеранциї и очуваня и промовованя етнїчней рижнородносци и културного идентитету националних меншинох – националних заєднїцох Войводини.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї („Службени новини АПВ“, число 8/2019) ше ушорює наменку, способ и поступок за додзельованє средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализму и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґану управи цо є компетентни за обласц националних меншинох – националних заєднїцох.

Право на додзельованє буджетних средствох Покраїнского секретарияту за унапредзованє положеня националних меншинох – националних заєднїцох маю здруженя, фонди и фондациї припаднїкох националних меншинох – националних заєднїцох, хтори маю реґистроване шедзиско на териториї АП Войводини.

Зоз членом 15. Покраїнскей скупштинскей одлуки о покраїнскей управи („Службени новини АПВ“, число 37/14 и 54/14 - др. одлука и 37/2016, 29/2017, 24/2019, 66/2020 и 38/2021) утвердзене же ше пре вивершованє законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кад за тото маю овласценє, а зоз членом 16. пасус 5. истей одлуки же би ше з ришеньом одлучовало о поєдинєчних стварох, у складзе зоз предписанями. У складзе зоз членом 24. пасус 2, покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи за окончованє зложенших роботох зоз дїлокруга Секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Покраїнски секретарият за образованє, предписаня, управу и национални меншини – национални заєднїци, у складзе зоз законом, окончує роботи покраїнскей управи цо ше одноша на пририхтованє актох за Скупштину або Покраїнску владу, а з якима ше, медзи иншим: доприноши розвою интеркултурализма, афирмациї мултикултурализма, толеранциї и соживоту националних меншинох – националних заєднїцох цо жию на териториї АП Войводини; стара и витворйованю правох у обласци людских правох и правох националних меншинох – националних заєднїцох и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзованє витворйованя правох припаднїкох националних меншинох – националних заєднїцох на териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурсу за софинансованє подпроєкту „Мултикултурализем на клик“, формована з ришеньом число: 128-90-131/2022-05 од 19.3.2022. року. Комисия зашедала 21.3.2022. року и после розпатраня и вреднованя приявох здруженьох, фондох и фондацийох на наведзеним конкурсу, утвердзела лїстину вреднованя, бодованя и ранґованя приявених програмох/проєктох хтора обявена на урядовим интернет-боку Покраїнского секретарияту 21.3.2022. року. Учашнїки на конкурсу мали право на пригварку на лїстину вреднованя и ранґированя приявених програмох/проєктох, у чаше осем дньох по єй обявйованю. По виходзеню термина за подношенє пригваркох, Конкурсна комисия послала предлог покраїнскому секретарови за приношенє конєчного ришеня о вибору програми/проєкту за додзельованє средствох по Явним конкурсу за софинансованє подпроєкту „Мултикултурализем на клик“.

Покраїнски секретар 30.3.2022. року принєсол ришенє о додзельованю буджетних средствох по Явним конкурсу за софинансованє подпроєкту „мултикултурализем на клик“, з хторим ше на основи Явного конкурсу за софинансованє подпроєкту „Мултикултурализем на клик“, средства у суми 700.000,00 динари ше додзелює **Форуму за едукацию, сотруднїцтво, афирмацию и потримовку гражданскому дружтву - ФЕСАП з Нового Саду**. Зоз членом 11. пасус 3. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї („Службени новини АПВ“, число 8/2019) предписане же ришенє Покраїнского секретара за образованє, предписаня, управу и национални меншини – национални заєднїци о вибору конєчне Секретарият и ФЕСАП 4.4.2022. року заключели контракт о додзельованю средствох число: 128-90-1070/2022-05. На основи одредбох Явного конкурсу, наведзеного ришеня и контракту о додзельованю средствох, ФЕСАП 6.4.2022. року розписал Конкурс за вибор видео-роботи на тему „Вельоноцне єдзенє“, на хтори ше могло поднєсц прияви до 28.4.2022. року. По законченю термину за поношенє приявох, 24.5.2022. року зашедала конкурсна комисия за розпатранє, вреднованє и оценьованє приявох хтори поднєшени на наведзени Конкурс, и прейґ Записнїку число: 11/2022 од 24.5.2022. року утвердзела предкладанє за приношенє ришеня о вибору видео-роботи на тему „Вельконоцне єдзенє“.

У складзе зоз наведзеним, предсидателька Управного одбору ФЕСАП, прилапела предкладанє ришеня з лїстину наградзених роботох и принєсла ришенє як у диспозитиву.

Ришенє ше обяви на сайту ФЕСАП и доручи Секретарияту пре обявйованє на сайт Секретарияту.

Ришенє доручиц:

1. Секретарияту;
2. Архиви.

Др Ида Кабок

Предсидателька Управного одбору ФЕСАП